《文丞相》
明代·李以龙

风雨终朝恶，山河万里空。有歌遗激烈，无地失英雄。

不作归来赋，空怀方外踪。燕台千载泪，日落海门东。

作者简介：李以龙，字伯潜，号见所。新会人。明世宗嘉靖三十七年（一五五八）举人。绝迹公车，与弟以麟潜心理学。其学以居敬主静为本，立敦以忠信诚悫为务。卒年九十一，祀乡贤。著有《省心录》、《寒窗感寓集》、《进学诗》。清顾嗣协编《冈州遗稿》卷四、清道光《广东通志》卷二八一等有传。